钦定古今图书集成/明伦汇编/闺媛典/第080卷 > 程氏女〈阎氏女附〉
## 钦定古今图书集成/明伦汇编/闺媛典/第080卷 > 程氏女〈阎氏女附〉

按《峄县志》：“医生程良相之女。年十八，从父避乱于峄
之台庄。土寇奄至，欲掳轻行，女大骂不屈。贼艳其貌，
缚置马上。氏宁死不受辱。遂见杀。”又“桃郭村民阎邦，
有女未字。崇祯辛巳，土寇大掠，女随母避难。遇贼见
执，骂詈不已，强执至马兰屯，终不屈，贼对其母杀之。”